24.2.2022
Úradný vestník Európskej únie
SK
L 45/1565 KOMISIA PRÍPRAVNÉ AKCIE
KAPITOLA PA 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PA 07 21
(pokračovanie)
PA 07 21 01
(pokračovanie) Identifikačný systém zabezpečuje občanom prístup z rôznych zariadení, ako aj individualizovaný zážitok z využívania platformy.
Vysielatelia a vydavatelia spolupracujú s vývojármi technológií, ktorí prispôsobujú jestvujúce technológie, aby zabezpečili používateľsky ústretové riešenia.
Tieto technické riešenia sa môžu používať aj pri iných obsahových žánroch (napr. vzdelávacie, športové, zábavné) a možno ich začleniť do rôznych digitálnych aplikácií (napr. prehrávacích či spravodajských aplikácií) vysielateľov.
Technické riešenia spájajú existujúce technológie založené na umelej inteligencii a technológie s otvoreným zdrojovým kódom a uplatňujú maximálnu úroveň transparentnosti, pokiaľ ide o algoritmy.
Používatelia sú informovaní o tom, prečo vidia to, čo vidia.
Počas prvého roku prípravnej akcie boli prekladateľské zariadenia k dispozícii pre 8 až 10 jazykov (angličtina, nemčina, francúzština, taliančina, španielčina a tri až päť iných európskych jazykov zastupujúcich rôzne zemepisné oblasti).
Jasný základ spolupráce tvoria transparentné a dohodnuté pravidlá týkajúce sa redakčných a právnych aspektov, ako aj technických pracovných postupov.
Počas druhého roka prípravnej akcie sa rozšíri základňa partnerov a počet jazykov sa zvýši na minimálne 15 úradných jazykov Únie.
Projekt je založený na spoločných hodnotách, rešpektovaní ľudskej dôstojnosti, slobody, demokracie, rovnosti, právneho štátu a ľudských práv a poskytuje občanom Únie bezpečné prostredie.
Projekt je možné doplniť ďalšími projektmi vysielateľov (napr. zbierkami dokumentov, osobitnými programami pre mladých divákov); a ďalšie zainteresované strany, napr. múzeá a knižnice, budú prizvané, ak sa zaviažu k dodržiavaniu rovnakých hodnôt.
PA 07 21 02
Prípravná akcia — Celoeurópsky mechanizmus rýchlej reakcie v prípadoch porušovania slobody tlače a médií
Číselné údaje (Diferencované finančné prostriedky) Rozpočtové prostriedky 2022 Záväzky
p.m.
Platby
1 560 000
Rozpočtové prostriedky 2021 Záväzky
1 950 000
Platby
Plnenie 2020 Záväzky
Platby
487 500
Poznámky
Tieto rozpočtové prostriedky sú určené na pokrytie záväzkov v rámci prípravnej akcie, ktoré neboli splatené v predchádzajúcich rokoch.
Podľa indexu slobody tlače vo svete za rok 2019, ktorý zostavila organizácia Reportéri bez hraníc, zaznamenala Únia, ako aj Balkán druhé najväčšie zhoršenie svojho regionálneho skóre, v ktorom sa meria úroveň obmedzení a porušovania slobody tlače.
Zo správy z roku 2019 vyplýva, že počet krajín v Únii a na Balkáne považovaných za bezpečné, kde novinári môžu úplne bezpečne pracovať, stále klesá.
Vzhľadom na to, že zhoršovanie slobody tlače a médií v členských štátoch a kandidátskych krajinách už niekoľko rokov po sebe vykazuje znepokojujúci trend, je nevyhnutné naďalej poskytovať novinárom konkrétnu ochranu vrátane zisťovania faktov, obhajoby, monitorovania, informovania európskej verejnosti a zvyšovania povedomia prostredníctvom celoeurópskeho mechanizmu rýchlej reakcie na porušovanie slobody médií.